Marwán porta les seues “cançons per a una urgència” el dia 26 de juny a la Universitat

## Marwán porta les seues “cançons per a una urgència” el dia 26 de juny a la Universitat

Marwán

El Festival Serenates 2024 acollirà el dimecres dia 26 de juny (22 hores) el concert de la Gira 20 Aniversario ‘Canciones para una urgencia’ d’una de les principals veus de la cançó d’autor a Espanya i a Amèrica Llatina, Marwán. Un disc recopilatori que reinterpreta amb un so més modern i evolucionat, i que presentarà en més de 60 actuacions en 10 països del món.

**Marwan Abu-Tahoun Recio**, més conegut com **Marwán**, poeta, compositor, músic i cantant, aterrarà a La Nau per a oferir un concert íntim, on conjuminarà música i literatura en un espectacle de compromís fent la màgia que li caracteritza per a convertir allò personal en universal.

Marwán ha esdevingut un fenomen de l’escena musical actual i així ho demostren els seus centenars d’actuacions per a milers de persones. A més, a la seua carrera com a cantautor se li suma el seu èxit amb els seus poemaris, amb més de 200.000 exemplars venuts.

Nascut a Madrid el 1979, Marwán és d’origen palestí, ha sigut nomenat ‘Músic per la Pau’ al Parlament Europeu, i en els últims mesos ha donat el seu suport, juntament amb altres personalitats de la música i la cultura, al moviment universitari contra la guerra a l’Orient Mitjà.

**Presentació del seu últim disc a La Nau**  
Amb el títol ‘20 Aniversario’, Marwán presenta el seu últim disc dins de la gira ‘Canciones para una urgencia’, a través de la qual el músic i poeta reaferma el seu compromís per la pau en aquests temps d’incertesa davant el conflicte a Orient Mitjà.

En aquest últim treball, Marwán regrava i comparteix en múltiples duets amb molts dels seus artistes nacionals i internacionals les cançons del disc. **Mikel Izal**, **Rozalén** o **Andrés Suárez** són alguns dels convidats més especials.

En aquest disc, reinterpreta les seues cançons amb un so més modern, deixant arrere l’estigma del cantautor en una actualització que atén l’evolució natural d’un artista que no ha parat de créixer.

Marwán mostrarà sobre l’escenari de Serenates, en un concert íntim i trencador, una nova dimensió musical en la qual ha ampliat el seu aspecte sonor fins a acostar-se als seus gustos més actuals.

Més informació:

Arxivat en:

, Música
, Festival Serenates

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar